ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Σ' ευχαριστώ που ήρθες τόσο γρήγορα.
Δεν είχα κάτι να κάνω στις 3:27 π.μ.
Ορίστε.
Θ' αρχίσεις με τον Ομάρ.
Νομίζω ότι θα νιώθει πιο άνετα με άντρες.
- Ο Ολιβιέ; - Είναι άρρωστος ο γιος του, έρχεται.
Δεν έχουμε πολλά στοιχεία.
Έγινε πριν από τρεις ώρες κι ο τύπος είναι ήδη εδώ;
Αρνήθηκε τον ιατρικό έλεγχο κι έτσι τον έφεραν κατευθείαν εδώ.
Ο εισαγγελέας πήρε ήδη, για να δει πώς τα πάμε. Θα 'ναι δύσκολο.
Θα χρειαστώ καφέ.
- Γαμώτο! - Θα 'ρθουν αύριο το πρωί να το φτιάξουν.
Δεν θυμάμαι να σε πήρα τηλέφωνο.
Ο Ομάρ με πήρε.
Είναι 3:28 π.μ. Η ανάκριση αρχίζει με τον υπαστυνόμο Σαρκισιάν
και τον αστυφύλακα Ματίφ.
Κύριε Λακόμπ, αναρωτιόμαστε γιατί πήγατε να το σκάσετε.
Έτρεξα όταν είδα δύο τύπους να έρχονται κατά πάνω μου.
Φορούσαν μαύρα κι ο ένας φορούσε κουκούλα.
Δεν ήξερα ότι ήταν αστυνομικοί.
- Ήταν αστυνομικοί που φορούσαν πολιτικά. - Εννοώ ότι φοβήθηκα.
Δεν πήγαινα να το σκάσω.
Όχι, θέλατε να πάρετε καθαρό αέρα.
Είχα πιει κι ήθελα να περιμένω λίγο πριν οδηγήσω.
Συλλάβατε όλους τους μεθυσμένους στη συνοικία Λε Μαραί;
Οι άλλοι δεν είχαν πάνω τους αίμα.
Είναι δικό μου το αίμα.
Από καβγά;
Όχι, απ' όταν οι συνάδερφοί σας μ' ακινητοποίησαν στο έδαφος.
Έλεγξε κανείς για το αίμα με την Ομάδα κατά του Εγκλήματος;
Ναι, τους πήρα τηλέφωνο.
Αντιστάθηκε όταν τον συνέλαβαν,
αλλά δεν είναι 100% σίγουροι αν χτύπησε όταν έπεσε.
- Είπαν ότι αιμορραγούσατε ήδη. - Τέλεια.
Λένε ψέματα.
Το εργαστήριο θα μας πει ποιανού είναι το αίμα.
Λες να 'ταν μεθυσμένος;
Δείχνει να 'χει μια απάντηση για όλα. Το σιχαίνομαι αυτό.
Ακούστε, το βαρέθηκα αυτό το παιχνιδάκι.
Με είχαν με τις χειροπέδες για δύο ώρες, χωρίς καμία εξήγηση.
Θέλω να τελειώνουμε, να γυρίσω στη γυναίκα μου και στα παιδιά μου.
Δεν έχω λόγο να είμαι εδώ. Πείτε τους.
Αφήστε ήσυχη τη δικηγόρο σας.
Εγώ μ' εσάς θέλω να μιλήσω.
Με σήκωσαν απ' το κρεβάτι, για να έρθω, οπότε τώρα που είμαι εδώ,
θα δουλέψω για τα λεφτά μου.
Καταρχάς, μπορείτε να μου πείτε ποιον υποτίθεται ότι σκότωσα;
Κύριε Λακόμπ, είστε εδώ γιατί γύρω στις 12:30 π.μ.
βρήκαμε τον Ρεμί Φαμπρετί αναίσθητο και σοβαρά τραυματισμένο,
στο αδιέξοδο της οδού Πο ντε Φερ, στο 4ο διαμέρισμα.
Η προκαταρκτική αναφορά αναφέρει πολλούς τραυματισμούς στο πρόσωπο
και σε όλο το σώμα, από ξυλοδαρμό.
Πέθανε κατά τη μεταφορά του στο νοσοκομείο.
Πού το βρήκες αυτό;
Απ' το μηχάνημα.
- Πάρ' το, θα πάρω άλλο. - Ευχαριστώ.
Πώς είναι ο Λεό;
Τα έβγαλε όλα. Πρέπει να είναι γαστρεντερίτιδα.
Μη μας τη φέρεις εδώ!
Κύριε Λακόμπ, γνωρίζετε αυτόν τον άντρα;
ΤΑΥΤΟΤΗΤΑ ΓΑΛΛΙΚΗΣ ΔΗΜΟΚΡΑΤΙΑΣ ΡΕΜΙ ΦΑΜΠΡΕΤΙ
Όχι, δεν τον γνωρίζω.
Είστε σίγουρος;
Δεν είναι πρόσφατη φωτογραφία.
Έχουμε και κάποιες του πτώματος, αλλά δεν νομίζω να θέλετε να τις δείτε.
Δεν τον έχω ξαναδεί.
Πώς πάει;
Σαν μια υπόθεση που μας έτυχε μέσα στη νύχτα.
Μην ανησυχείς, δεν έχασες τίποτα.
Η συνήγορος υπεράσπισης φαίνεται χειρότερα απ' αυτόν.
Το πτώμα του κυρίου Φαμπρετί βρέθηκε λίγα λεπτά αφού του επιτέθηκαν.
Η αστυνομία κατέφτασε στις 12:35 π.μ.
Κι οχτώ λεπτά αργότερα, στις 12:43, σας συνέλαβαν ενώ πηγαίνατε να το σκάσετε.
Δεν το έσκαγα.
Σωστά, συγγνώμη.
Παίρνατε αέρα, γιατί είχατε πιει.
Πού ήσασταν στις 12:30 π.μ.;
Δεν θυμάμαι. Έφυγα απ' το εστιατόριο γύρω στις...
Στις 11:45 μ.μ. Και μετά;
Μετά περπάτησα.
Δεν βιαζόσασταν να γυρίσετε στη γυναίκα σας και στα παιδιά σας,
εκείνη την ώρα.
Όπως σας είπα, είχα πιει και...
Πού ακριβώς περπατούσατε; Σε ποιο δρόμο;
Δεν ξέρω...
Μένω στα προάστια και δεν πάω ποτέ εκεί.
Δηλαδή, δεν μπορείτε να μας πείτε πού ήσασταν για μία ολόκληρη ώρα;
Εμείς αυτό το λέμε μη επιβεβαιωμένο άλλοθι.
Κι εγώ το λέω μαλακίες.
Δεν είχα σχέση με όλα αυτά.
Για ποιο λόγο να του επιτεθώ;
Ο κος Φαμπρετί είχε περάσει το βράδυ σ' ένα μπαρ κοντά από εκεί που τον βρήκαν.
Λέγεται Access. Το ξέρετε;
Σας λέω ότι δεν έχω πάει ποτέ σ' αυτήν την περιοχή.
Οι περισσότεροι πελάτες του Access είναι γκέι ή ανήκουν στην κοινότητα ΛΟΑΤ.
Ο κύριος Φαμπρετί ήταν θαμώνας.
Κάποιος θα τον ακολούθησε όταν βγήκε απ' το μπαρ.
Ή θα καβγάδισε με κάποιον έξω απ' το μπαρ.
Όλες οι οργανώσεις ασχολούνται μ' αυτό στο Twitter και στο Facebook.
Γι' αυτό επιμένει τόσο ο εισαγγελέας;
Θέλει ν' ανακοινώσει στα ΜΜΕ ότι έχει κάποιον υπό προσωρινή κράτηση.
Με τις επιθέσεις των τελευταίων μηνών...
- Τον θέλει για παραδειγματισμό. - Ακριβώς.
- Τον είδαν στη σκηνή του εγκλήματος; - Προς στιγμήν, δεν έχουμε τίποτα.
Μια κάμερα πήρε μια γυναίκα να περπατάει, λίγο πριν την επίθεση.
Μπορεί να είναι μάρτυρας, αλλά δεν την έχουμε αναγνωρίσει ακόμα.
Πιστεύετε ότι τον σκότωσα, γιατί είναι γκέι, έτσι;
Χαίρομαι που καταλαβαινόμαστε.
Αυτό είναι...
Σας ενοχλεί να βλέπετε δύο άντρες ή δύο γυναίκες μαζί;
Τι γνώμη έχετε;
- Αυτό είναι γελοίο. - Απαντήστε στην ερώτησή μου.
Δεν έχω καμία γνώμη.
Δεν τον ξέρω και δεν με νοιάζει που είναι ομοφυλόφιλος!
Γι' αυτό με συλλάβατε; Σας μοιάζω με ομοφοβικό;
Δεν ξέρω. Πώς είναι οι ομοφοβικοί;
Διαφωτίστε με, κε Λακόμπ. Πώς είναι οι ομοφοβικοί;
Ή οι αντισημίτες;
Ή οι ρατσιστές;
Θα σας πω εγώ.
Απ' την εμπειρία μου, ντύνονται όπως όλοι, οδηγούν τα ίδια αυτοκίνητα,
κι έχουν φωτογραφίες της οικογένειάς τους στο πορτοφόλι, όπως όλοι.
Είναι τρομερό να χτυπάς κάποιον μέχρι θανάτου, λόγω του ποιος είναι.
Συνήθως, θέλουμε να μάθουμε για ποιο λόγο γίνεται ένα έγκλημα.
Ψάχνουμε κάτι λογικό,
κάτι προσωπικό, για να καταλάβουμε τι συνέβη.
Συνήθως, βρίσκουμε ελαφρυντικά.
Καταλαβαίνουμε και συγχωρούμε.
Απόψε, όμως, όχι.
Απόψε δεν καταλαβαίνουμε και δεν συγχωρούμε.
Από νομικής άποψης, είναι επιβαρυντικός παράγοντας.
Είναι αργά.
Αν δεν έχετε κάτι που να συνδέει τον πελάτη μου με την επίθεση,
ας πάμε σπίτια μας.
Εκτός απ' την έλλειψη άλλοθι, το αίμα και την ύποπτη συμπεριφορά του;
Όλα θα γίνουν, συνήγορε.
Όλα θα γίνουν.
Θέλω να μιλήσουμε για το βράδυ σας, κύριε Λακόμπ.
Γιορτάζατε κάτι με τους συναδέρφους σας;
Ναι, τα αποτελέσματα πωλήσεων της ομάδας μου.
Ήταν επιτυχημένο τρίμηνο, παρότι η αγορά δεν τα πάει καλά.
Είχαμε ανάγκη να χαλαρώσουμε λίγο.
- Τι πουλάτε; - Παράθυρα.
PVC, ξύλο, τεχνικά υλικά. Έχουμε ολόκληρη γκάμα.
Ποιοι ήταν στο δείπνο;
Ολόκληρη η ομάδα, πέντε πωλητές κι εγώ. Έδωσα τα ονόματά τους όταν με συνέλαβαν.
Όλοι άντρες;
Ναι, δεν ξέρω γιατί τυχαίνει να 'ναι έτσι.
Ανακρίναμε τη σερβιτόρα του εστιατορίου.
Απ' ό, τι φαίνεται οι υπάλληλοί σας το παρατράβηξαν
κι έκαναν σχόλια για το στήθος της.
Κάποιος της έβαλε και χέρι.
Σας είπα, τα παιδιά είχαν ανάγκη να χαλαρώσουν.
Από τότε που μας αγόρασαν οι Δανοί, οι στόχοι πωλήσεων είναι τρελοί.
Ξέρω ότι δεν φέρθηκαν σωστά στο εστιατόριο, αλλά δεν ήταν κάτι κακό.
Πού θέλετε να καταλήξετε;
Η σερβιτόρα είπε ότι κάνατε μια πρόποση και φωνάξατε:
"Θα τους διαλύσουμε τους πούστηδες".
Ποιοι είναι οι πούστηδες;
Η ομάδα πωλήσεων του Φρανκ Μανζάν.
Είναι ένα παιχνιδάκι μεταξύ μας.
Τα τελευταία δύο χρόνια είχαν καλύτερα αποτελέσματα,
αλλά φέτος μάλλον θα τους κερδίσουμε.
Είναι όλοι ομοφυλόφιλοι;
Όχι, φυσικά και όχι.
Έτσι το είπαμε αυτό.
Έτσι το είπατε.
Όπως και στο γκρουπ του WhatsApp όπου μιλάτε με την ομάδα σας.
- Αναγνωρίζετε το κινητό σας; - Είναι προσωπικό, δεν έχετε δικαίωμα.
- Πού ξέρετε τον κωδικό μου; - Μας τον έδωσε το αφεντικό σας.
Γιατί σας πειράζει; Έχετε κάτι να κρύψετε;
Όχι.
Λοιπόν, θα σας διαβάσω κάποια μηνύματα που ανταλλάξατε
με τους πωλητές σας.
Και θα μου πείτε αν κι αυτά τα είπατε "έτσι".
Λοιπόν, στις 13 Φεβρουαρίου:
"Άντε γαμήσου, πούστη.
Είναι σειρά σου να ετοιμάσεις την εβδομαδιαία αναφορά".
Όχι...
Στις 2 Απριλίου:
"Θα τους διαλύσουμε τους πούστηδες".
Φαντάζομαι ότι κι εδώ αναφέρεστε στην άλλη ομάδα.
Συνεχίζω,
πριν από τέσσερις μέρες:
"Είμαι σίγουρος ότι θα προτιμούσε ένα μεγάλο πουλί στον κώλο του".
Εντάξει, καταλάβαμε.
Δεν σας τα διαβάζω για διασκέδαση, κύριε Λακόμπ.
Μου προκαλούν ναυτία.
Και δεν συμφωνώ ότι πρέπει να φερόμαστε όλοι με πολιτικώς ορθό τρόπο
και να μη λέμε τίποτα για κανέναν.
Ξέρω, όμως,
ότι έξι τύποι που είναι ικανοί να γράψουν τέτοια πράγματα
και καταλήγουν μεθυσμένοι σε γκέι συνοικία,
πάνε γυρεύοντας.
Λοιπόν, Λακόμπ,
θέλουμε να μάθουμε αν θέλατε όντως να "διαλύσετε έναν πούστη" απόψε.
Να σας πω τι συνέβη;
Περπατούσατε στον δρόμο, τον είδατε να φιλάει έναν άντρα,
αηδιάσατε, κι εσείς κι οι φίλοι σας τον χτυπήσατε, σωστά;
Ακούστε, το ότι επικρατεί
ομοφοβική κουλτούρα στην εταιρεία του, δεν τον κάνει δολοφόνο.
"Επικρατεί ομοφοβική κουλτούρα"; Είστε ποιήτρια!
Σας θυμίζω ότι τα σχόλιά σας τα κάνετε στο τέλος της ανάκρισης.
Ξέρετε ότι είναι παντού έτσι.
Ο κόσμος λέει πράγματα, χωρίς να το καταλαβαίνει.
Στοιχηματίζω ότι οι τοίχοι της τουαλέτας σας γράφουν τέτοια πράγματα.
Έτσι είναι ο κόσμος.
"Έτσι είναι ο κόσμος";
"Εσωτερική αιμορραγία, λόγω πολλαπλών καταγμάτων στα πλευρά.
Πιθανότητα κατάγματος αυχενικών σπονδύλων,
πολλαπλά τραύματα στο κεφάλι, σπασμένη κλείδα"...
- Είναι απαραίτητο αυτό; - Νομίζω πως ναι.
Όταν θα 'χετε εκτίσει ποινή 15 ετών για φόνο,
μπορεί ο κόσμος να μην είναι πια "έτσι".
Ο εισαγγελέας είναι.
Τι θα του πεις;
Δεν έχουμε τίποτα συγκεκριμένο κι αυτός δεν μας λέει πολλά.
Ξέρετε...
Νομίζω ότι η δουλειά σας δεν διαφέρει πολύ απ' τη δική μου.
Το μόνο που έχετε να κάνετε απόψε
είναι να "πουλήσετε" ότι εγώ σκότωσα αυτόν τον άντρα.
ΡΟΝΣΑΡ
Θα σας δώσω, λοιπόν, μια συμβουλή.
Γιατί ασχολούμαι με πωλήσεις
κι είμαι πολύ καλός στη δουλειά μου.
Σ' ακούμε, πρωταθλητή.
Χ-Π-Α.
Τεχνική πώλησης που μαθαίνουμε σε καινούργιους στην εταιρεία.
Το Χ σημαίνει "χαρακτηριστικά".
Πρέπει ν' αρχίζεις πάντα απ' την περιγραφή του προϊόντος.
Έχετε κάτι πολύ πικάντικο.
Ένας απλός τύπος που τα χάνει, ένα συνηθισμένο τέρας.
Αυτό πάντα αρέσει.
Το Π σημαίνει "πλεονέκτημα".
Ο πελάτης πρέπει να καταλάβει, γιατί τον ενδιαφέρουν αυτά τα χαρακτηριστικά.
Πάλι είναι προφανές.
Λύνεται η υπόθεση μέσα σ' ένα βράδυ.
Ο κόσμος καθησυχάζεται και το γράφουν κι οι εφημερίδες.
Εν ολίγοις, είναι όλοι ικανοποιημένοι.
Το πρόβλημα είναι το Α.
Το Α σημαίνει "αποδείξεις".
Αποδείξεις της ύπαρξης των πλεονεκτημάτων του προϊόντος, για να πετύχει.
Αυτό μπορεί να είναι μια παρουσίαση θετικών κριτικών ικανοποιημένων πελατών.
Εδώ αρχίζει να δυσκολεύει το πράγμα για σας.
Γιατί δεν έχετε τίποτα.
Δεν έχετε την παραμικρή απόδειξη.
Χωρίς αποδείξεις,
δεν θα γίνει η πώληση.
Ας το ξαναπάρουμε απ' την αρχή.
Θα κάνουμε ένα διάλειμμα.
Η ανάκριση διακόπτεται στις 5:13 π.μ.
Ευχαριστώ.
Δεν υποκύπτει στην πίεση. Θα τη βγάλουμε εδώ όλη νύχτα.
Ευχαριστώ.
Είσαι καλά;
Ναι.
Είναι όλα τέλεια από τότε που γύρισα.
Εξαιτίας της Οντρέ;
Θα ηρεμήσουν τα πράγματα.
Μέχρι τότε, όμως, δεν μπορώ να πατήσω στην αίθουσα ανάκρισης.
Δεν ξέρω, Ομάρ,
μπορεί να μην ήμουν έτοιμη να γυρίσω.
Έπρεπε να μας αφήσεις να τον ταρακουνήσουμε κι άλλο.
Οι αθώοι δεν ξεχνάνε ξαφνικά, όποτε τους βολεύει.
Δεν καταφέρνατε τίποτα, Ζεράρ. Πίστεψέ με.
Πρέπει να κάνεις στην άκρη, όταν δεν έχεις αποτέλεσμα μ' έναν ύποπτο.
Πράγματι.
Με λίγη τύχη, θα βρούν το αίμα του θύματος πάνω του.
Ναι, αν είναι το αίμα του Φαμπρετί.
Το εργαστήριο θα 'χει τα αποτελέσματα DNA σε δύο μέρες
κι ο εισαγγελέας δεν θα περιμένει τόσο.
Έχουμε νέα για την πιθανή μάρτυρα που πήρε η κάμερα;
Όχι ακόμα.
Ο εισαγγελέας μάς την έφερε για τα καλά.
Πιστεύεις ότι πρέπει να τον αφήσουμε ελεύθερο;
Αυτό είναι δική σου απόφαση. Εσύ είσαι η επικεφαλής της ομάδας.
Ευχαριστώ για τη στήριξη.
Σε μία ώρα ξημερώνει κι ο εισαγγελέας θέλει έναν ύποπτο.
Δώσ' του αυτόν, για να ικανοποιήσει τους δημοσιογράφους
κι αποφασίζει μετά, μαζί με τον δικαστή.
Κι αν ήταν στο λάθος μέρος, τη λάθος στιγμή;
Νομίζω ότι απόψε, αυτό ισχύει μόνο για τον Ρεμί Φαμπρετί.
Και δεν σηκώθηκε.
Εσύ τι νομίζεις;
Νομίζω ότι πρέπει να σταματήσεις να ζητάς τη γνώμη των άλλων.
Προσπαθείς να κάνεις αυτήν τη δουλειά πίσω απ' τον καθρέφτη,
αλλά δεν πάει έτσι.
Είσαι ο αρχηγός της ομάδας, όχι ο προπονητής.
Κι ο αρχηγός παίζει στο γήπεδο.
Κύριε Λακόμπ,
ελπίζω να καταφέρατε να ξεκουραστείτε στο διάλειμμα.
Είναι 5:30 π.μ.
Είμαι η επικεφαλής Λαρσέν κι από δω η αστυφύλακας Σερά.
Θα ξαναρχίσουμε μαζί την ανάκριση.
Θα το διασκεδάσουμε.
Ελπίζω να μην ήταν λάθος το ότι απομακρύναμε την Οντρέ.
Η δουλειά είναι δύσκολη, δεν χρειάζεται να προδίδουμε ο ένας τον άλλον.
Σου θυμίζω ότι παραλίγο να μας καταστρέψει με την υπόθεση Βεμπέρ.
- Και κοίτα πώς φέρεται στη Λετίσια. - Νομίζεις ότι είμαστε ηλίθιοι;
- Ξέρουμε τι παιχνίδι παίζεις. - Τι εννοείς;
Τσακώνονται και δεν κάνεις τίποτα. Δεν βλέπεις ότι η Λετίσια δεν είναι καλά;
- Μεγάλη κοπέλα είναι, θα της περάσει. - Δεν ξέρω αν θα της περάσει.
Περιμένεις την έκρηξη, για να γίνεις επικεφαλής.
Σε προκαλώ να διαφωνήσεις.
Όπως και να 'χει, ο διευθυντής θ' αποφασίσει τι θα γίνει τώρα.
Θα ξεκινήσω λέγοντάς σας ότι μέχρι τώρα, οι εξηγήσεις σας ήταν πολύ αληθοφανείς.
Μπορεί όντως απλώς να περπατούσατε αφού φύγατε απ' το εστιατόριο,
μπορεί να χτυπήσατε κατά τη σύλληψή σας,
μπορεί να ήσασταν άτυχος απόψε.
Με πιστεύετε;
Όχι.
Νομίζω ότι λέτε ψέματα, γιατί ξέρετε ότι παίζεται η ζωή σας.
Συμφωνεί όλη μου η ομάδα, καθώς κι οι ανώτεροί μου.
Όλος ο κόσμος συμφωνεί ότι θα σταυρωθείτε.
Γιατί θέλουν να κατηγορηθεί κάποιος.
Το ξέρω εγώ, το ξέρετε εσείς,
παρ' όλα αυτά, συνεχίζετε τις αμφισβητήσιμες εξηγήσεις σας.
Μα είναι η αλήθεια.
Τότε, υπάρχουν δύο πιθανότητες.
Ή σκοτώσατε τον Ρεμί Φαμπρετί και προσπαθείτε να κερδίσετε χρόνο,
ή κρύβετε κάτι άλλο.
Κάτι που σας φοβίζει περισσότερο κι απ' το να σας ανακρίνουν για φόνο.
Λίγα πράγματα έχουν τέτοια δύναμη.
Κι αυτό με κάνει να πιστεύω ότι ο αστυφύλακας Ματίφ είχε άδικο πριν.
Υπάρχει κάτι προσωπικό σ' αυτήν την ιστορία.
Θα σας ρωτήσω, λοιπόν, άλλη μία φορά.
Γνωρίζετε το θύμα Ρεμί Φαμπρετί;
Απαντήστε στην ερώτηση, σας παρακαλώ.
Όχι, δεν τον γνωρίζω.
Ξέρετε, είμαι καινούργια εδώ.
Έχω παρατηρήσει, όμως, κάτι.
Συνήθως, οι άντρες κι οι γυναίκες που είναι στη θέση σας
αγωνίζονται μεταξύ του ποιοι είναι
και του ποιοι θέλουν οι άλλοι να είναι.
Είναι τρομερή η πίεση.
Δεν νομίζω ότι αυτή η διαπίστωση μας βοηθάει πολύ.
Τι γνωρίζετε από πίεση;
Παίζω έναν ρόλο που ελέγχεται εξονυχιστικά κάθε μέρα.
Η ανάγκη του να φανείς αντάξιος, να κρύβεις τις αμφιβολίες σου,
ο φόβος μην απογοητεύσεις...
κι οι λίγες στιγμές που μπορείς ν' αναπνεύσεις
και να 'σαι ο εαυτός σου.
Σπάνια έχουμε αυτήν την πολυτέλεια.
Ποιος είστε, κατά βάθος, κε Λακόμπ;
Ένας θυμωμένος υπεύθυνος πωλήσεων, όπως σας παρουσιάσαμε;
Ένας μάνατζερ που έχει εμμονή με τους στόχους; Ένας οικογενειάρχης;
Όλα αυτά μαζί;
Ή κάτι άλλο;
Μην ανησυχείτε, δεν θα ξαναδιαβάσω την εγκληματολογική αναφορά
που σας εξήγησε λεπτομερώς ο συνάδερφός μου.
Αναφέρει, όμως,
ότι ο Ρεμί Φαμπρετί είχε σεξουαλική επαφή πριν πεθάνει.
Υπάρχουν αρκετές μικρές αυλές πίσω απ' το μπαρ, όπου οι θαμώνες
συναντιόντουσαν, ας πούμε...
για να γνωριστούν καλύτερα.
Γιατί μου το λέτε αυτό;
Σας είπα ότι δεν το ήξερα το μέρος.
Πιο συγκεκριμένα, η αναφορά μιλάει για ίχνη σάλιου
γύρω απ' το ηβικό οστό και τα γεννητικά όργανα του θύματος.
Αναρωτιέμαι αν αυτά τα ίχνη είναι δικά σας, κύριε Λακόμπ.
Θα το διαπιστώσουμε με μια σύγκριση DNA.
Είμαι σίγουρος ότι μπλοφάρετε.
- Παίρνει μεγάλο ρίσκο. - Αυτός, όμως, τα 'χασε.
Θα 'χουμε τ' αποτελέσματα πολύ γρήγορα.
Είναι τρομερό.
Πριν από μία ώρα, ήμουν ένα ομοφοβικό κάθαρμα
και τώρα μου λέτε
ότι είμαι ένας ομοφυλόφιλος που "έγλειψε" κάποιον πριν πεθάνει.
Είναι...
Τέλος πάντων, αυτή είναι η δουλειά σας;
Βάζετε...
Βάζετε ταμπέλες στον κόσμο, για να δείτε ποια θα πιάσει.
Ας υποθέσουμε ότι πήγατε στο μπαρ, μετά το εστιατόριο.
Δεν είναι αλήθεια.
Είδατε τον Ρεμί Φαμπρετί
ή μπορεί και να 'ταν η πρώτη φορά που γνωριστήκατε.
Σας λέω ότι δεν είναι αλήθεια.
Δεν έχω πάει ποτέ σ' εκείνη την περιοχή και δεν τον έχω δει ποτέ.
Είμαι παντρεμένος 11 χρόνια.
Έχω δύο υπέροχες κόρες.
Έχω καλύτερα πράγματα να κάνω απ' το να χορεύω στην πίστα αυτού του μπαρ
και να κάνω τις αηδίες που λέτε.
Άρα, το ξέρετε το μπαρ;
- Όχι, σας είπα όχι. - Πού ξέρετε ότι έχει πίστα χορού;
Να...
Όλα τα γκέι μπαρ έχουν, έτσι δεν είναι; Έτσι φαντάζομαι.
Ή μπορεί να πέρασα απέξω, χωρίς να το συνειδητοποιήσω.
ΤοAccess έχει αδιαφανή παράθυρα. Δεν μπορείς να δεις μέσα απ' τον δρόμο.
Ήταν στο μπαρ.
Έδειξαν τη φωτογραφία του στο μπαρ αφού τον συνέλαβαν.
Δεν τον αναγνώρισε κανείς.
Είναι τρελό.
Όλοι έχουν το δικαίωμα να 'χουν ιδιωτική ζωή.
Συνήθως, αυτή αφορά μόνο εσάς.
Απόψε, όμως, πέθανε κάποιος.
Θέλω να μάθω τι έγινε και γι' αυτό χρειάζομαι τη βοήθειά σας.
Μιλήστε μου για τις κόρες σας, κε Λακόμπ.
Πόσων χρονών είναι;
Πώς τις λένε;
Σκεφτείτε αυτές και τη γυναίκα σας.
Η αστυνομία θα κάνει το σπίτι σας άνω κάτω και θα τους κάνει ερωτήσεις.
Ερωτήσεις που μπορεί να τις αναστατώσουν.
Μια τέτοια εμπειρία αφήνει σημάδια, πιστέψτε με.
Μπορείτε να το αποτρέψετε αυτό, αν μιλήσετε τώρα.
Τις λένε Σαλομέ...
Σαλομέ και Νινά.
Η Σαλομέ είναι εννιά
και λατρεύει τα άλογα.
Είναι το μόνο πράγμα που την ενδιαφέρει.
Αν βλέπατε το δωμάτιό της...
Είναι παντού.
Στις ταπετσαρίες, στα μαξιλάρια, στις κουρτίνες.
Η Νινά είναι πέντε.
Αρχίζει να μαθαίνει να διαβάζει.
Επιμένει να μου διαβάζει κάθε βράδυ.
Αλλά ξέρω ότι λέει το παραμύθι απέξω.
Τις αγαπώ και τις δύο τόσο πολύ.
Κάθε φορά που τις κοιτάω...
μου 'ρχεται ένας κόμπος στον λαιμό.
Πρέπει να 'ναι πολύ δύσκολο να τα διαχωρίζετε όλα.
Απ' τη μία, η οικογένειά σας κι οι συνάδερφοί σας,
κι απ' την άλλη, η άλλη ζωή σας.
Δεν νιώθω πολύ καλά.
- Μπορούμε να κάνουμε ένα διάλειμμα; - Όχι, δεν μπορούμε.
Αν έχετε κάτι να πείτε, πείτε το τώρα.
Έχουμε 24 ώρες προσωρινής κράτησης μπροστά μας.
Πολύς χρόνος να μάθουμε για τη ζωή σας.
Θα τα κάνουμε όλα άνω κάτω κι είναι βέβαιο ότι θα βρούμε κάτι.
Οι κόρες σας θα 'χουν ιστορίες να μας πουν.
Κάποια λεπτομέρεια που παραλείψατε.
Δεν είναι ανάγκη να το κάνετε αυτό.
Συνεχίστε ν' ανακρίνετε κόσμο, να ελέγχετε κάμερες, να ψάχνετε στοιχεία.
Κάποιον θα βρείτε που να συνάντησε αυτούς τους τύπους.
Τους είδατε.
Όχι.
Ήσασταν με τον Ρεμί Φαμπρετί όταν έγινε. Και τους είδατε.
- Όχι, δεν είναι αλήθεια. - Μόνο εσείς μπορείτε να μας βοηθήσετε.
Δεν μπορώ να σας βοηθήσω.
Θα...
Θα τα χάσω όλα. Τη δουλειά μου, την οικογένειά μου.
- Κάντε το για τον Ρεμί Φαμπρετί. - Κάντε το για τον εαυτό σας.
Δεν έχετε κουραστεί να λέτε ψέματα σε όλους;
Ακόμα κι αν είμαι αυτός που λέτε, πού ξέρετε τι είναι καλύτερο για μένα;
Τίποτα απ' αυτά δεν έχει σημασία, γιατί τίποτα δεν είναι αλήθεια.
Ορίστε.
Γιατί αρνηθήκατε τον ιατρικό έλεγχο;
Έχετε χτυπήσει.
Έχετε κάτι να κρύψετε;
Δεν σας αρέσουν οι γιατροί;
Φοβάστε να είστε γυμνός μπροστά σε ξένους;
Δεν ήθελα να χάσω χρόνο.
Βγάλτε τα παπούτσια σας.
Συγγνώμη;
Τα παπούτσια σας. Βγάλτε τα.
Και τις κάλτσες σας.
Το 'χασε.
Αυτό είναι γελοίο.
Δεν υπάρχει λόγος για σωματική έρευνα.
Μόνο τα πόδια του θέλω να δω. Δεν νομίζω ότι αυτό θίγει την αξιοπρέπειά του.
Δεν θα ενδώσω.
Κι ας είναι το τελευταίο πράγμα που θα κάνω στην καριέρα μου.
Να τη σταματήσουμε; Δεν ακολουθεί τη διαδικασία.
Όχι, περίμενε λίγο.
Έχω απλώς μανό. Αυτό δεν αποδεικνύει τίποτα.
Είναι ωραίο.
Πώς σας κάνει να νιώθετε; Εγώ δεν χρησιμοποιώ ποτέ.
Με βοηθάει να περνάει η ώρα.
Δεν το βλέπει κανείς, αλλά εγώ ξέρω ότι είναι εκεί.
Δεν πρέπει να είναι εύκολο με την ομάδα σας.
Δεν τους κρατάω κακία.
Δεν φαντάζονται πώς είναι ν' ακούς τα αγενή σχόλιά τους.
Θα 'θελα πολύ να δω μια μέρα τα πρόσωπά τους...
Θα 'θελα πολύ
να εμφανιστώ ένα πρωί στη δουλειά
με το φόρεμά μου
και τα ψηλά μου τακούνια,
κι απλώς...
να κάτσω στο γραφείο μου.
Τι συνέβη μετά το δείπνο;
- Ξέρετε καλά τι συνέβη. - Πρέπει να το ακούσω από σας.
- Σας αρέσουν οι πικάντικες λεπτομέρειες; - Όχι.
Η ιστορία σας.
Θέλω απλώς ν' ακούσω την εκδοχή σας.
Άλλαξα, για να πάω στο Access.
Έβαλα το κουστούμι μου στην τσάντα μου.
Ήθελα μία ώρα για μένα πριν γυρίσω σπίτι.
Έχω λίγες τέτοιες στιγμές κι όταν τυχαίνουν,
είναι σαν να ζω λίγο πιο έντονα.
Εν πάσει περιπτώσει,
ήθελα ένα ποτό και δεν ήξερα ότι θα 'ταν εκεί ο Ρεμί.
Τον ξέρατε;
Είχαμε συναντηθεί εκεί δυο τρεις φορές.
Είχαμε...
Είχαμε ανταλλάξει απλώς βλέμματα.
Ήξερα μόνο το μικρό του όνομα.
Όταν έφτασα,
ήταν μόνος του στο μπαρ.
Πήγα να του μιλήσω
κι αρέσαμε αμέσως ο ένας στον άλλον.
Έτσι νομίζω.
Έγιναν όλα πολύ γρήγορα.
Τότε πήγατε στην αυλή, για να 'χετε σεξουαλική επαφή;
Περιμένετε.
Δεν μου συμβαίνει συχνά. Δεν πάω στα μπαρ γι' αυτόν τον λόγο.
Οι περισσότεροι τραβεστί που ξέρω είναι ετερόφυλοι.
Είναι αλήθεια...
μερικές φορές κοιμάμαι με άντρες.
Αλλά...
ξέρω ότι αγαπώ τη γυναίκα μου
και σωματικά, εννοώ.
Μ' αρέσει να είμαι ο άντρας που γυρνάει κάθε βράδυ στην οικογένειά του,
αλλά και η γυναίκα
που ήταν απόψε στο Access.
Μ' αρέσουν και τα δύο.
Και δεν θέλω να διαλέξω, καταλαβαίνετε;
Τέλος πάντων,
πήγαμε στην αυλή.
Ήταν ένα άλλο ζευγάρι που φιλιόταν.
Έφυγαν γρήγορα.
Ούτε εμείς μείναμε πολύ.
Περάσαμε απλώς μια όμορφη στιγμή.
Καθώς γυρνούσαμε στο μπαρ,
τους είδαμε από μακριά.
Πόσοι ήταν;
Πρέπει να 'ταν πέντε.
Γελούσαν δυνατά.
Ξέρω καλά το είδος τους.
Σας πλησίασαν;
Ήταν ανάμεσα σ' εμάς και το μπαρ. Μας κοιτούσαν από μακριά.
Ο Ρεμί ήθελε να περάσει δίπλα τους, για να δείξει ότι δεν φοβόταν.
Αλλά...
του ζήτησα
να πάμε απ' την άλλη πλευρά.
Κι έτσι, φύγαμε.
Όταν, όμως, γύρισα να κοιτάξω, μας ακολουθούσαν.
Άκουγα το γέλιο τους και τις προσβολές τους όλο και πιο κοντά.
Αρχίσαμε να τρέχουμε σε άσχετους δρόμους.
Δεν προλάβαινα τον Ρεμί, γιατί φορούσα τακούνια.
Τότε έπεσα.
Έτσι χτυπήσατε το χέρι σας.
Όταν σηκώθηκα, είδα μια πόρτα που είχε μείνει μισάνοιχτη
και κρύφτηκα.
Πέρασαν από δίπλα μου, αλλά δεν με είδαν.
Τότε τα άκουσα όλα.
Τις φωνές όταν τον στρίμωξαν στο αδιέξοδο.
Τις προσβολές,
τις μπουνιές.
Δεν μπορούσα να κουνηθώ.
Ήμουν τρομοκρατημένος.
Τον σκότωναν
κι εγώ δεν έκανα τίποτα.
Περίμενα να φύγουν
κι έβαλα πάλι το κουστούμι μου.
Έβγαλα το μακιγιάζ μου,
έκρυψα...
έκρυψα το φόρεμά μου, την τσάντα κι όλα τ' άλλα σ' έναν κάδο σκουπιδιών
κι έτρεξα προς το αυτοκίνητό μου.
Τον άφησα εκεί.
Ντρέπομαι πολύ.
Φοβηθήκατε για τη ζωή σας.
Όχι.
Εκείνη τη στιγμή δεν φοβόμουν.
Δεν σκέφτηκα αυτούς,
ούτε τον Ρεμί.
Σκέφτηκα τη γυναίκα μου και τις κόρες μου
και το τι θα έπρεπε να τους πω,
εξαιτίας...
αυτού του εφιάλτη που δεν έπρεπε να 'χει συμβεί ποτέ.
Θα σταματήσουμε εδώ.
Τι θα γίνει τώρα;
Προς το παρόν, θα θεωρήσουμε ότι μας είπατε την αλήθεια.
Δεν ενδίδετε ποτέ.
Θα χρειαστούμε λεπτομερείς περιγραφές αυτών των αντρών.
Μετά, θα σας ζητήσουμε να τους αναγνωρίσετε, αν συλληφθούν.
Κι αργότερα, μπορεί να σας καλέσουμε ως μάρτυρα.
Είναι πιθανό να δημοσιοποιηθούν όλες οι λεπτομέρειες που σας αφορούν.
Είναι η πρώτη φορά που το λέω σε κάποιον.
Σας ευχαριστώ για το θάρρος σας.
Δώσε στον κο Λακόμπ να υπογράψει την κατάθεσή του.
Εντάξει. Και θ' αναλάβω τη μεταφορά του.
- Σ' ευχαριστώ που με πήρες. - Φυσικά.
Έχεις χρόνο για πρωινό;
Ναι.
Ναι, τέλεια.
Μην ενθουσιάζεσαι, είναι απλώς πρωινό.
Το κατάλαβα.
Θα στείλουμε τις περιγραφές του μάρτυρα στις διερευνητικές ομάδες. Πολύ καλά.
Ευχαριστώ, κύριε εισαγγελέα. Επίσης.
Τα πήγες καλά.
Πολύ καλά.
Ο εισαγγελέας απογοητεύτηκε.
Πέτυχες τον στόχο, αυτό έχει σημασία.
Οντρέ.
Τι;
Εγώ τα σκάτωσα με τη δικηγόρο της Βεμπέρ.
Της επιδεικνυόμουν κι είπα για την αναρρωτική άδεια της Λετίσια,
χωρίς να σκεφτώ.
Κι όταν το συνειδητοποίησα, ήταν πολύ αργά, για να το διορθώσω.
Γιατί δεν είπες τίποτα;
Θα φαινόταν άσχημο, δύο μήνες πριν πάρω σύνταξη.
Κι όλοι νόμιζαν ότι το έκανες εσύ.
Ναι, νόμιζα ότι δεν θ' άντεχες ούτε δύο εβδομάδες σ' αυτήν τη θέση.
Θέλω να μιλήσεις στον διευθυντή σήμερα.
Θα το κάνω.
Και μετά, θα πρέπει να μιλήσουμε για μετάθεση.
Πάω σπίτι να δω τον γιο μου και να κάνω ένα μπάνιο.
Τα λέμε αύριο, δηλαδή...
αργότερα.
Ναι, τα λέμε αργότερα.
Και... συγχαρητήρια!
Υποτιτλισμός: Δανάη Καρδάση